als_Latn dik_Latn sag_Latn
Presidenti në largim i Republikës së Shqipërisë Bujar Nishani u nderua sot me titullin “Qytetar Nderi i Gjilanit”.
Ishte kreu i komunës Lutfi Haziri që dorëzoi titullin e lartë Nishanit gjatë ceremonisë së mbajtur në Gjilan. I emocionuar, presidenti Nishani falënderoi Hazirin për titullin duke e konsideruar ceremoninë një moment të paharrueshëm.
“Falënderoj kryetarin e komunës Lufti Hazirin për lidershipin e veçantë dhe për vizionin e një burrë shteti, jam i bindur se qenia në këtë pozicion dhe mirëkuptimi dhe bashkëpunimi i të gjithë aktorëve politikë, të këtij qyteti, të kësaj zone, tregojnë më së miri këtë dimension të një maturie të kulturës politike”, theksoi Nishani.
Duke e konsideruar model të përparimit qeverisjen e Gjilani, Nishani kërkoi që klasa politike e vendit tonë të mësojë nga këto modele që sipas tij kanë në themel interesat e qytetarëve. Ai tha se tek dija, emancipimi dhe civilizimi qëndron bazamenti i përparimit dhe prosperitetit të çdo kombi dhe çdo populli.
Më pas Nishani shpërndau dekorata për personalitetet e Gjilanit dhe Anamoravës të cilët kanë dhënë kontribut të madh për lirinë e shqiptarëve. Kreu i shtetit ndodhet që prej ditës së djeshme për një vizitë zyrtare në Kosovë. Ai u nderua nga presidenti Thaçi me “Urdhrin e lirisë”, ndërsa zhvilloi gjithashtu takime me autoritete të larta të Kosovës.
/Ora News.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn ita_Latn als_Latn